Sa sarong hilom na seremonya kan 1970, pinakasalan ni Lorena si Felix Rivera, myembro nin KM asin nangungurog na gradweyt kan Arellano High School, kun sain nagin editor-in-chief sya sa peryodiko kan eskwelahan.:65 Saro man syang dating estudyante nin Political Science sa Unibersidad kan Pilipinas. Alagad, nagadan si Felix kan 1971 sa San Agustin, Isabela bilang sarong parapakilaban na gerilya kan New Peoples Army (NPA), an armadong sanga kan Partido Komunista kan Pilipinas. Dawa namumundo sa pagkagadan kan saiyang agom, hiningua nyang pugulan an saiyang mga sabuot asin pinaagi ini sa saiyang mga rawitdawit, partikularmente sa tulang Sampaguita.:60